b'\n_START_ARTICLE_\nSelet\xc3\xb8y\n_START_PARAGRAPH_\nSelet\xc3\xb8y er utstyr som legges over en hest eller annet trekkdyr for \xc3\xa5 fordele belastningen med \xc3\xa5 dra lass, enten det er av kjerre- eller sledetype. Selet\xc3\xb8y brukes ogs\xc3\xa5 ved travkj\xc3\xb8ring._NEWLINE_Selet\xc3\xb8yet legges p\xc3\xa5 hesten f\xc3\xb8r grimen med munnbitt (hodelag) og t\xc3\xb8mmene.\n_START_SECTION_\nBeskrivelse\n_START_PARAGRAPH_\nSelet\xc3\xb8yet har en polstret pute av filt og med l\xc3\xa6r ytterst som ligger rundt halsen p\xc3\xa5 hesten foran skulderpartiet, vanligvis i kombinasjon med avstivere av tre. Bak det g\xc3\xa5r et par l\xc3\xa6rremmer rundt hesten p\xc3\xa5 tvers ved skulder- og hoftepartiet. Den forreste skal ligge over skulderbladene, der det er plassert puter for \xc3\xa5 fange opp loddrette belastninger. Disse er koplet med langsg\xc3\xa5ende remmer som g\xc3\xa5r rundt dyret om lag midtveis oppe p\xc3\xa5 bog og l\xc3\xa5r. For \xc3\xa5 holde tverremmene p\xc3\xa5 plass, er ogs\xc3\xa5 koplet til en rem som g\xc3\xa5r fra klaven til halen hvor den ender i en l\xc3\xb8kke rundt denne. Alle remmene er utstyrt med spenner, vanligst av messing, for tilpasning til den enkelte hesten selen skal sitte p\xc3\xa5. I praksis er tilpasningsjobben s\xc3\xa5 n\xc3\xb8ye at hver hest har sitt eget selet\xc3\xb8y gjennom hele sitt liv som arbeidsdyr._NEWLINE_I remkrysset ved skulderen er en forsterkning som tjener som feste for et par jernb\xc3\xb8yler som stikker ca. 10 cm. vannrett ut. Skj\xc3\xa6kene har firkantede hull tilpasset b\xc3\xb8ylene, og disse festes med selepinner.'